《麻姑山》
宋代·范柔中

岚迎晓日碧烟收，霜薄风清胜会游。
虎驾不来空紫府，真人应接又瀛洲。
岩前野草冬犹秀，亭下飞泉冻亦流。
他日卜邻深有意，竟须平步揖浮丘。

作者简介：宋建昌军南城人，字元翼。神宗元丰八年进士。累官太学博士。哲宗元符二年，上书言事，坐停官，羁管雷州。其学长于《春秋》，有《春秋见微》。